Det var mens han satt i fengsel at Fast begynte å skrive på sitt mest kjente verk, Spartacus, en roman som handlet om et opprør blant en gruppe romerske slaver. Fast ble svartelistet av noen av de største forlagene etter at han ble løslatt fra fengselet, og han måtte derfor publisere denne romanen selv. Boken ble en stor suksess og ifølge Fast sine egne memoarer ble 50 000 eksemplarer trykt, hvorav 48 000 solgt i løpet av få måneder. Fast etablerte senere forlaget Blue Heron Press, som tillot ham å fortsette å publisere under sitt eget navn i hele perioden der han var svartelistet av andre forlag.